Měšćanska rada požadanje za zachowanje pěstowarnje wotpokazała
Wojerecy (AK/SN). Hižo wjacore měsacy wojuja starši we Wojerecach wo to, pěstowarnju „Słónčna róža“ w nošerstwje Socialnych słužbow w bydlenskim kompleksu 2 zachować. Za to chcychu woni wobydlerske požadanje přewjesć. To pak je wjetšina měšćanskeje rady na wčerawšim posedźenju wotpokazała, mějo so po namjeće zarjadnistwa. Radnica bě runočasnje namjetowała, zawrjenje pěstowarnje hač do awgusta 2019 wotstorčić, zo móhli tak snano na rozprawu wuhloweje komisije fleksibelnišo reagować. Tež to pak su radźićeljo wčera wotpokazali.
hrv_Latn szl_Latn